หนุ่มสุดเซ็ง สั่งกับข้าวถุงละ 70 แต่ปริมาณน้อยนิด โอดแค่นี้กิน 3 คำหมด
หนุ่มเซ็ง สั่งอาหารผ่านแอปฯ ตกใจกับข้าวถุงละ 70 บาท แต่ปริมาณก้นถุง ยันไม่ต้องการดิสเครดิต แค่อยากให้ปรับปรุง ด้านร้านตามสั่งวอนเห็นใจ อ้างโดนหัก 30%วันที่ 21 พฤษภาคม 2563 ผู้สื่อข่าวรายงานว่า เฟซบุ๊ก BankChill ChillingBoy ได้โพสต์ภาพอาหารหลังสั่งอาหารผ่านแอปพลิเคชันหนึ่ง โดยระบุข้อความว่า กับข้าวคนกินหรือถวายศาลพระภูมิผิดเองแหละ ที่ไม่ได้ดูรีวิวก่อนสั่ง กับข้าวถุงละ 70 บาท กิน 3 คำหมด #ร้านตามสั่งธรรมดาแต่ราคาภัตตาคารจากการสอบถามเจ้าของโพสต์ เปิดเผยกับทีมข่าวไทยรัฐออนไลน์ว่า ตนเองได้สั่งอาหารผ่านแอปพลิเคชันหนึ่ง โดยสั่งร้านนี้เป็นครั้งแรก ประกอบด้วย ข้าวสวย 1 ถุง ราคา 10 บาท / เนื้อผัดพริกไทยดำ 1 ถุง ราคา 70 บาท / ปลาทอดน้ำปลา 1 ถุง ราคา 70 บาท รวมทั้งหมดราคา 220 บาทเมื่ออาหารมาส่งปรากฏว่าปริมาณอาหารน้อยมาก หากถามว่าเข็ดไหม ส่วนตัวไม่ได้รู้สึกเข็ด เพราะว่าปกติสั่งกับข้าวร้านอื่นผ่านแอปพลิเคชันมาหลายร้านมาก ราคา 50-100 บาท ได้ปริมาณเหมาะสมกับราคามาตลอด แต่หลังจากนี้ก็อาจจะต้องรอบคอบมากขึ้น ต้องอ่านรีวิวก่อนสั่งเจ้าของโพสต์ เปิดเผยอีกว่า สาเหตุที่โพสต์ไม่ได้มีเจตนาจะดิสเครดิตร้าน ปกติสั่งอาหารผ่านแอปฯ ร้านทั่วๆ ไปก็รู้สึกดี กดรีวิวให้ 5-4 ดาวตลอด แต่อยากให้ทางร้านปรับปรุงมากกว่า เพราะทางร้านอ้างว่าโดนหัก 30% จากแอปฯ ซึ่งทุกร้านก็โดนหักเหมือนกัน แต่ร้านอื่นไม่มีปัญหาแบบนี้หลายๆ ร้านขายหน้าร้าน 50 บาท พอผ่านแอปก็เป็น 60-80 บาท ซึ่งทางผู้บริโภคก็มีสิทธิ์เลือกที่จะซื้อหรือใม่ซื้อตามความพอใจ และทางร้านก็ไม่ควรลดคุณภาพและปริมาณแบบนี้ ผู้บริโภคเสียความรู้สึกครับจากการสำรวจรีวิวของร้านอาหารพบว่า มีหลายคอมเมนต์ว่า ปริมาณอาหารน้อยไปหน่อย ขณะที่ทางร้านได้ชี้แจงว่า หากลูกค้ามาซื้อกับทางร้านจะได้ปริมาณปกติ แต่หากสั่งซื้อผ่านแอปพลิเคชันจะลดปริมาณลง เนื่องจากทางร้านต้องเสีย 30 เปอร์เซ็นต์ให้กับแอปพลิเคชัน จึงอยากให้ลูกค้าเห็นใจ.
หนุ่มเซ็ง สั่งอาหารผ่านแอปฯ ตกใจกับข้าวถุงละ 70 บาท แต่ปริมาณก้นถุง ยันไม่ต้องการดิสเครดิต แค่อยากให้ปรับปรุง ด้านร้านตามสั่งวอนเห็นใจ อ้างโดนหัก 30% 
สั่งอาหารออนไลน์,กับข้าวน้อย,อาหารแพง,กับข้าวถุงละ 70,สั่งอาหารผ่านแอปพลิเคชัน,อาหารตามสั่ง,มอนิเตอร์,ข่าวทั่วไป